Kaišiadorių kultūros centro
2022 m. spalio mėnesio renginiai
	Data, laikas
	Renginys
	Vieta
	Atsakingas asmuo
	Aprašymas

	1 d.
9.00 val.
	Rudens mugė „Derliaus kraitė“
	T. Matulionio aikštė
	Audrius Baniūnas
	9.00 val. Amatininkų, prekybininkų, ūkininkų, žemdirbių mugė;
10.00 val. Senovinių automobilių paroda;
11.00 val. Šventės atidarymas ir koncertas. Dalyvauja Kaišiadorių kultūros centro kapela „Geri vakarai“,
Rumšiškių kultūros centro kapela „Rumškės“, vaikų studija „Tagretukas“;

Akcija „Dovana Lietuvos zoologijos sodo gyvūnams“ (daugiau informacijos: https://www.kaisiadoriukc.lt/naujienos/24/dovanos-zoologijos-sodo-gyventojams:35 );
Konkursas „Originaliausia, sunkiausia, didžiausia daržovė“.

	2 d.
13.30 val.
	XII tarptautinis Šv. Jokūbo festivalis. „Dangaus link“

	Kaišiadorių Kristaus atsimainymo katedra
	Arnoldas Škimelis
	Jurga Šeduikytė (vokalas)
Diana Encienė (vargonai)

Jurga Šeduikytė gerbėjams atpažįstama dėl atlikėjos išskirtinės atlikimo manieros, drąsių kūrybinių potyrių ir ryžto ieškoti naujų išraiškos formų. Siekis leistis į vis naujas ir kupinas profesinių iššūkių saviraiškos keliones savaime pakreipė Jurgą (Šeduikytę) nauja kryptimi – baroko ir klasikos link.

Naujai užgimusi koncerto idėja drauge suvedė Jurgą ir Dianą Encienę, Lietuvos muzikos ir teatro akademijos dėstytoją ir vargonų muzikos entuziastę, rengiančią ir solinius vargonų koncertus, ir grojančią įvairių ansamblių sudėtyse.

Programoje „Link Dangaus‘ („To the Sky“) skambės baroko epochos kūryba ir pačios Jurgos atliekamos autorinės kompozicijos.

Renginys nemokamas

	4 d.
18.00 val.
	Kino filmas „Ko nežino vyrai“
	Kaišiadorių kultūros centras
	Arnoldas Škimelis
	Ar seniai nuoširdžiai kvatojote kino teatre? Jei pasiilgote geros juoko dozės, tai lietuviška komedija „Ko nežino vyrai“ – kaip tik jums. Iš koto verčiančių komedijų „Valentinas vienas“, „Importinis jaunikis“, „Ir visi jų vyrai“ ir „Kaip pavogti žmoną“ prodiuseriai sugrįžta su filmu apie tikrą mačo, kuris vieną rytą atsibudo… moterimi.

Susipažinkite su Giedriumi (Vytautas Rumšas jaunesnysis). Jis – populiariaus žurnalo redaktorius, kurį supa gražios moterys, bet kuriam neįdomi niekieno kito, o ypač moterų, nuomonė. Egocentrikas, egoistas, šovinistas - tik jo charakterio „ledkalnio viršūnė“.

Vis dėlto nesiskaitymas su kitais vieną dieną kardinaliai pakeičia Giedriaus gyvenimą: jis atleidžiamas iš darbo, o jį pakeičia jauna ir ambicinga redaktorė Ieva (Toma Vaškevičiūtė). Įsiutęs ir padauginęs bare, Giedrius netikėtai atsiduria pas būrėją, o kitą rytą pasitinka didžiausiame savo košmare – jis atsibunda moterimi (Rimantė Valiukaitė).

Žanras: Komedija
Sukurta: Lietuva
Režisierius: Robertas Kuliūnas
Vaidina: Rimantė Valiukaitė, Vytautas Rumšas Jaunesnysis
Trukmė: 1h 43 min
Cenzas: N-13. 7-12 m. vaikams būtina suaugusiojo palyda

Bilieto kaina 6 eur., parduodama prieš kino seansą.



	12 d.
18.00 val.
	Juozas Erlickas „Mėlynoj stotelėj“
	Kaišiadorių kultūros centras
	Arnoldas Škimelis
	Autorinas Juozo Erlicko vakaras.

Bilietus platina bilietai.lt:
https://www.bilietai.lt/.../juozas-erlickas-melynoj.../

	13 d.
18.00 val.
	Animacinis filmas „Pasiutusios letenos. Henko legenda“
	Kaišiadorių kultūros centras
	Arnoldas Škimelis
	Henkas – šuo, kuriam nesiseka turbūt labiausiai už visus pasaulyje. Ilgus metus gyvena pavojingiausiame miesto rajone, amžinai įsivelia į konfliktus su bjauriais gatvės šunimis ir nuolat gauna į kailį. Maža to, į vėplą Henką niekas rimtai nežiūri, o jo pačios didžiausios svajonės, tapti rimtu kovos meistru – samurajumi, nepalaiko net jo draugai. 

Kaip seksis Henkui pamatykite filme!

Bilieto kaina 5 eur. Bilietai parduodami prieš kino seansą.

	21 d.

18.00 val.
	Rūdiškių kultūros centro „Bajorų teatro“ spektaklis „Trijų velnių valsas“
	Kaišiadorių kultūros centras
	Aistė Gudeliauskaitė
	Spektaklis nemokamas

	25 d.

18.00 val.
	Kino filmas „Piktųjų karta“
	Kaišiadorių kultūros centras
	Arnoldas Škimelis
	Viena už kitą žiauresnių žmogžudysčių serija sukrečia idilišką provincijos miestelį ir jo politinį elitą, panardindama į kruviną trisdešimties metų senumo KGB detektyvą.

Nepatogi praeitis pradeda persekioti. Ramus ir sotus gyvenimas pasibaigė.

Policijos komisaras Gintas apkaltinamas savo kolegos ir geriausio draugo nužudymu. Žiauri mirtis trenkia kaip perkūnas iš giedro dangaus, būtent tuo metu, kai Gintas paskelbia apie savo kandidatūrą mero rinkimuose.

Kolegos mirtis – tik žmogžudysčių virtinės pradžia.

Destruktyvus ego, nešvarūs ryšiai, beširdė neištikimybė, palaidotos paslaptys nepastebimai suriša draugų gaują, kurie nebegali išduoti vienas kito.

Režisieriaus Emilio Vėlyvio pirmasis lietuviškas kriminalinis trileris, alsuojantis geriausiomis tamsiojo skandinaviško detektyvo – nuaro tradicijomis.
Bilieto kaina 6 eur., parduodama prieš kino seansą.

	28 d.
19.00 val.
	„Humoro klubas„ Kaišiadoryse. „Su visais padažais“
	Kaišiadorių kultūros centras
	Arnoldas Škimelis
	„Humoro klubo“ su turu nestabdo ir keliauja po Lietuvą „Su visais padažais“. Kaip galima spėti iš pavadinimo – čia yra visko, bet daugiausiai – juoko (tikrų padažų neatvežame).

Pirmąkart per savo istoriją, „Humoro klubas“ pagaliau atvažiuoja pasirodyti į Kaišiadoris! Kviečiame!

Į sceną lips:

Paulius Ambrazevičius

Mantas Bartuševičius

Vaidotas Šiožinis

Durys: 18:30

Pasirodymas: 19:00

N16. Informacija gali daryti neigiamą poveikį nepilnamečiams.
Bilietus galite įsigyti: https://www.bilietai.lt/lit/renginiai/teatras/humoro-klubas-kaisiadoryse-su-visais-padazais-368874/ 

	
	
	
	
	

	Data, laikas
	Edukacija (mokama, nemokama)
	Vieta
	Atsakingas asmuo
	Aprašymas

	
	
	
	
	

	Data, laikas
	Parodos
	Vieta
	Atsakingas asmuo
	Aprašymas

	3 – 30 d.
	Siuvinėjimo būrelio narių darbų paroda
	Kaišiadorių kultūros centras
	Birutė Marmakevičienė
	Tradicinė  paroda, kurioje eksponuojami geriausi metų bėgyje sukurti  būrelio narių darbai

	6 – 11.11 d.
	Respublikinė šiaudinių sodų paroda

,,Sodų sakmės“
	Kaišiadorių kultūros centras
	Lina Urbanavičienė
	Tai Vilniaus etninės kultūros centro organizuojama paroda, reprezentuojanti vieną gražiausių lietuvių tautodailės rūšių – šiaudinius sodus, kurių rišimo tradiciją siekiama įtraukti į UNESCO Reprezentatyvųjį žmonijos nematerialaus kultūros paveldo sąrašą.

Parodos rengėjų tikslas – ne tik parodyti šių kūrinių grožį, sakralumą, rišėjų kruopštumą bei kūrybiškumą, bet tuo pačiu ir įkvėpti bei padrąsinti daugiau žmonių prisiliesti prie sodų rišimo tradicijos. Juk netolimoje praeityje sodai kabėdavo kone kiekvienuose namuose: jie buvo rišami Kalėdoms, Velykoms, besilaukiant vaikelio ar ištekinant dukterį.

Parodoje eksponuojama per 60 sodų, kurių autoriai – rišėjai iš visos Lietuvos.



	5 – 11.6 d.
	Projekto tarptautinio tapybos plenero ,,Kaišiadorių kraštas dailininkų akimis. Kruonis“ dalyvių darbų paroda.
	Gelgaudiškio dvaras

(Šakių rajonas)
	Lina Urbanavičienė
	Liepos 7-14 dienomis vykusio tarptautinio tapybos plenero dalyvių darbų paroda. Šiemet pleneras Kruonio seniūnijoje. Parodoje eksponuojama profesionalių ir mėgėjų menininkų darbai iš Lenkijos, Ukrainos ir Lietuvos.

	1 – 29 
	Keramikos būrelio narių darbų paroda
	Kalvių biblioteka
	Jurgita Gustainienė
	Naujausių keramikos būrelių narių darbų paroda

	
	
	
	
	

	Data, laikas
	Kolektyvo išvykos
	Vieta
	Atsakingas asmuo
	Aprašymas

	1 d.
	Vaikų ir jaunimo folkloro ansamblio „Žilvita“ pasirodymas Ringailių folkloro ansamblio 40-ies metų jubiliejuje
	Ringailių salė
	Laima Morkūnienė
	

	7 d.
	Kaišiadorių kultūros centro kolektyvų „Verpeta“, „Žilvita“, „Savingė“, „Geri vakarai“ pasirodymai laidos „Gero ūpo“ filmavime
	LRT televizija
	Arnoldas Škimelis
	

	1 d.
15.00 val.
	Tarptautinės muzikos dienos koncertas
	Strėvininkų socialinės globos namai
	Laima Mažuolytė
	Kamerinis choras „Do-diez“ ir instrumentinis trio savo koncertinę programą, skirtą tarptautinei muzikos dienai paminėti, dovanos socialinės globos namų gyventojams ir darbuotojams.

	9 d.
12.00 val. 
	Švč. Mergelės Marijos Rožančiaus Karalienės atlaidai 
	Musninkų Švč. Trejybės bažnyčia
	Laima Mažuolytė
	Kamerinis choras „Do-diez“ giedos atlaidų Mišiose.


